Brabantsk

Brabantsk er et samlende begrep for de fleste dialektene i den nederlandske provinsen Noord-Brabant og den belgiske provinsen Antwerpen og Flamsk Brabant. Videre kan dessuten, romslig definert, sør-geldersk og dialektene fra nordlig Limburg, Hulst og vestlig flamsk Limburg også omfattes av brabantsk. Nordvest i Noord-Brabant, i området rundt Willemstad faller dialekten i det hollandske dialektområdet, mens dialektene i landsbyene Budel, Maarheeze og Soerendonk i bunn og grunn er variasjoner av limburgsk.

Brabantsk er sammen med den hollandske dialekten den viktigste delen av grunnlaget for det som kalles standardnederlandsk. Den første betydningsfulle standardiseringen av det nederlandske språket fant sted i byen Antwerpen i det 16. århundre.

Språk i Nederland
Språk i Belgia
Noord-Brabant
Antwerpen 
Flamsk Brabant